Aussie-sewesspelers toets negatief | Netwerk24
18 Maart 2020 17:22
Twee Australiese sewesrugbyspelers omhels mekaar vroeër die maand by die Vancouver-sewestoernooi. Foto: Getty Images
Die twee spelers van Australië se sewesrugbyspan wat vir die koronavirus (Covid-19) getoets is, se toetsresultate is negatief.
Rugby Australië (RA) het dit Woensdag in ’n verklaring bekend gemaak.
“Daar is nie enige bekommernis vir enige ander lede van die program nie, en die spanne sal Donderdag hul oefenprogram hervat by RA se hoofkwartier,” luidens die verklaring.
Die Suid-Afrikaanse Rugbyunie het Maandag in ’n verklaring gesê dat die Blitsbokke vir die virus getoets word omdat hulle in kontak met die twee Aussies was.
Die Blitse het verlede week na Suid-Afrika teruggekeer nadat hulle aan toernooie van die Wêreldreeks in Los Angeles en Vancouver deelgeneem het. – Sportredaksie
Meer oor: Australie | Negatief | Toets | Ra | Saru | Rugby | Sewesrugby | Koronavirus
Cheetahs toets almal negatief
Blitsbokke ook getoets vir Covid-19